วงถกประชาธิปไตยหลังเลือกตั้ง หวังแก้ รธน.เป็นวาระสำคัญ ไอติม เสนอให้ยกเลิกระบบ ส.ว.
ELECT จัดเสวนาหัวข้อประชาธิปไตยหลังการเลือกตั้ง นักวิชาการคาดการแก้ไขรัฐธรรมนูญจะเป็นวาระสำคัญในอนาคต ด้านอดีตสมาชิกพรรคประชาธิปัตย์ เสนอให้ยกเลิกระบบ ส.ว.28 ส.ค.2562 เว็บไซต์และสื่อข้อมูลการเลือกตั้งไทย (ELECT) รายงานว่า ELECT จัดเวทีเสวนาหัวข้อELECT after Election :เลือกแล้วได้อะไร?ประชาธิปไตยไทยหลังการเลือกตั้ง โดยมีผู้ร่วมเสวนาได้แก่ สฤณี อาชวานันทกุล นักวิชาการอิสระพริษฐ์ วัชรสินธุ หรือไอติม นักการเมืองรุ่นใหม่ และพงศ์พิพัฒน์ บัญชานนท์ บรรณาธิการบริหารสำนักข่าวเว็บไซต์The MATTER โดยในวงเสวนาได้ร่วมกันตั้งคำถามถึงอนาคตของการเมืองไทย ภายหลังการเลือกตั้งที่ผลออกมาเป็นรัฐบาลเสียงปริ่มน้ำ และสะท้อนถึงบทบาทของสมาชิกวุฒสภา(ส.ว.)ที่เข้ามามีอิทธิพลต่อการจัดตั้งรัฐบาลสฤณี กล่าวว่า การเลือกตั้งที่ผ่านมาได้ทำให้สังคมไทยได้เห็นอย่างชัดเจนว่า ประเด็นต่างๆ ในรัฐธรรมนูญฉบับ2560ที่นักวิชาการเคยตั้งข้อสังเกตกันนั้น ได้ปรากฏขึ้นอย่างชัดเจน เช่นเรื่องรัฐบาลผสมที่เคยมีการคาดเดาไว้ก่อนแล้วว่ามีโอกาสเกิดได้สูงสิ่งหนึ่งที่เราได้เรียนรู้จากการเลือกตั้งครั้งนี้คือ บทเรียนที่ว่ากลไกใหม่ๆ เมื่อเริ่มใช้จริงแล้วจะเป็นอย่างไร หรือปัญหาทางการเมืองที่นักวิชาการเคยพูดเรื่องรัฐบาลผสม พอผลเป็นแบบนี้ เราก็ยิ่งเห็นปัญหาในรัฐธรรมนูญฉบับ2560ได้ชัดเจนมากยิ่งขึ้นสฤณี ระบุทั้งนี้ สฤณีวิเคราะห์ว่า ในอนาคตสังคมไทยอาจจะมองเห็นถึงปัญหาในรัฐธรรมนูญฉบับ2560กันมากขึ้น และอาจนำไปสู่ฉันทามติเรื่องการแก้ไขรัฐธรรมนูญได้ในอนาคตด้าน พริษฐ์ กล่าวว่า ผลการเลือกตั้งครั้งนี้ได้ สะท้อนให้เห็นถึงความน่าเป็นห่วงต่อประชาธิปไตยไทยในปัจจุบัน โดยสิ่งที่น่ากังวลที่สุด คือปัญหาเรื่องการตีความสูตรการคิดคำนวณ ส.ส.แบบบัญชีรายชื่อที่เกิดขึ้นหลังจากที่ผลการเลือกตั้งออกมาแล้วสำหรับทิศทางการเมืองในอนาคตนั้น พริษฐ์เสนอให้มีการแก้ไขระบบรัฐสภาไทย พร้อมกับตั้งคำถามว่า การเมืองไทยยังคงจำเป็นที่จะมี ส.ว.อีกหรือไม่ เหมือนกับกระแสที่หลายประเทศที่เป็นประชาธิปไตยนั้นกำลังเดินไปสู่การยกเลิก ส.ว.ในตอนนี้มีหลายประเทศที่กำลังจะเปลี่ยนจากระบบสภาคู่เป็นสภาเดี่ยว ข้อดีของการยกเลิก ส.ว.คือเรื่องลดงบประมาณ รวมถึงความรวดเร็วในการทำงาน เพราะจะทำให้มีความคล่องตัวมากขึ้นในเรื่องออกกฎหมายอดีตสมาชิกพรรคประชาธิปัตย์กล่าวนอกจากนี้ เขายังเสนอให้ประชาชนทุกคนร่วมกันเป็นฝ่ายค้านอิสระ ช่วยกันทำหน้าที่ตรวจสอบการทำงานของรัฐบาล รวมทั้ง ส.ส.ที่เป็นตัวแทนในเขตของตนเองขณะที่ พงศ์พิพัฒน์ กล่าวว่า วันนี้สื่อมีบทบาทในเรื่องการตรวจสอบการทำงานของรัฐบาลมากกว่าเดิมเป็นอย่างมาก และพลังการตรวจสอบของสื่อมวลชนนั้น ถือเป็นแรงกดดันสำคัญที่ให้พรรคการเมืองต่างๆ ต้องทำตามสัญญาที่เคยให้ไว้กับประชาชนในช่วงก่อนเลือกตั้งให้ได้บทบาทของสื่อควรติดตามประเด็นที่นักการเมืองเคยให้สัญญาไว้ก่อนเลือกตั้ง ขณะเดียวกันสื่อเองก็สามารถเริ่มต้นเปิดประเด็นทางสังคมด้วยตัวเองเช่นกันบรรณาธิการบริหารThe MATTERระบุบนเวทีเสวนายังได้พูดถึงปัญหาข่าวปลอม(fake news)ด้วยเช่นกัน พงศ์พิพัฒน์และสฤณี เห็นตรงกันถึงความสำคัญของการรู้เท่าทันในข่าวสารที่เกิดขึ้นในโซเชียลมีเดีย รวมถึงบทบาทของความเกลียดชังที่ทำให้ข่าวปลอมสามารถแพร่กระจายได้อย่างรวดเร็วขณะที่พริษฐ์เสนอว่า หากจะมีศูนย์ต่อต้านข่าวปลอมเกิดขึ้นจริงในสังคมไทย ก็ควรจะอยู่ห่างไกลจากอำนาจรัฐให้มากที่สุดประชาชนทั่วไปยังสามารถเข้าชมนิทรรศาการELECT after Electionได้ตั้งแต่วันนี้ถึงวันอาทิตย์ที่1กันยายน2562ณ ชั้นLหอศิลปวัฒนธรรมแห่งกรุงเทพมหานคร
ELECT จัดเสวนาหัวข้อประชาธิปไตยหลังการเลือกตั้ง นักวิชาการคาดการแก้ไขรัฐธรรมนูญจะเป็นวาระสำคัญในอนาคต ด้านอดีตสมาชิกพรรคประชาธิปัตย์ เสนอให้ยกเลิกระบบ ส.ว.28 ส.ค.2562
พริษฐ์ วัชรสินธุ,สฤณี อาชวานันทกุล,ELECT,แก้รัฐธรรมนูญ,ส.ว.